বৈঠকসমূহে কমনওয়েলথ্ ও বৈশ্বিক বিভিন্ন ঘটনাবলী ছাড়াও দ্বিপাক্ষিক স্বার্থ সংশ্লিষ্ট বিভিন্ন বিষয় নিয়ে আলোচনা হয়। ব্রিটিশ পররাষ্ট্র মন্ত্রী ফিলিপ হামন্দ আন্তর্জাতিক শান্তি ও নিরাপত্তা জোরদারকরণ, সন্ত্রাসবাদ ও জঙ্গিবাদ নিয়ন্ত্রণে যৌথভাবে কাজ করতে পররাষ্ট্র মন্ত্রীকে আশ^াস দান করেন। তিনি সন্ত্রাসবাদ ও জঙ্গিবাদ দমনে মাননীয় প্রধানমন্ত্রী শেখ হাসিনার নেতৃত্বে বর্তমান সরকারের “জিরো টলারেন্স” নীতির প্রশংসা করেন। ব্রিটিশ বাণিজ্য ও বিনিয়োগ মন্ত্রী সৌজন্য সাক্ষাতে উল্লেখ করেন যে, তিনি একটি বাণিজ্য ও বিনিয়োগ প্রতিনিধিসহ ২০১৬ সালের প্রথম কোয়ার্টারে বাংলাদেশ সফর করবেন। পররাষ্ট্র মন্ত্রী নবনিযুক্ত কানাডিয়ান পররাষ্ট্র মন্ত্রী স্টিফেন দিওনকে বাংলাদেশে আর্থ-সামাজিক উন্নয়ন এবং বর্তমান সরকার কর্তৃক সন্ত্রাসবাদ ও জঙ্গিবাদ দমনে দৃঢ় অবস্থানের বিষয়টি অবহিত করেন।